projecte-aina/catalan_government_crawling huggingface dataset:
Salut regula una actuació que permet als professionals d'atenció primària i salut comunitària centrar l'activitat en les seves funcions assistencials, deixant de dur a terme tràmits que no es troben incloses a la seva cartera de serveis i simplificant-ne molts d'altres.
Les noves accions signifiquen, a tall d'exemple, un estalvi de més de 500.000 folis diaris a Catalunya al substituir la necessitat d'impressió del pla de medicació per una descàrrega electrònica.
Les accions recollides en la instrucció suposen avançar en la simplificació administrativa dels processos i electrònica, així com en la modernització del sistema.
La regulació permetrà als professionals atendre 30.000 visites anuals menys al reduir algunes tasques burocràtiques que fins ara realitzaven.
D'aquesta manera podran donar una millor atenció als tràmits que necessiten una avaluació directa o realitzar un servei més especial dels pacients que ho requereixin.
Accés a la documentació i a la informació a través de La Meva Salut
El Servei Català de la Salut avança d'aquesta manera en la transformació digital del sistema sanitari públic i la potenciació de les iniciatives en aquest àmbit.
Els ciutadans continuaran accedint a documents com el pla de medicació, comunicats de baixa, confirmació o alta mitjançant eines digitals com La Meva Salut; garantint sempre una via segura.
Els metges o infermers de família emetran exclusivament informes inclosos en la cartera sanitària pública com l'informe de l'estat de salut, malaltia i assistència prestada a la persona.
També emetran certificats de defunció, baixes i altes laborals i informes mèdics complementaris sobre incapacitat laboral en processos d'incapacitat temporal.
Certificats fora de la cartera sanitària pública
Els ciutadans podran obtenir els certificats mèdics en relació a aptituds esportives, activitats de lleure, permisos de conduir, informes per a subvencions, ajuts i assegurances en els centres autoritzats.
Les avaluacions d'aptitud, capacitat o riscos laborals, incloent els processos de selecció i oposicions, s'hauran d'obtenir en el servei de prevenció de cada empresa o altres espais amb autorització.
Només els professionals inscrits al registre de pèrits del Col·legi Professionals corresponent podran donar el peritatge per designació judicial.
En cas de necessitar una fe de vida caldrà que la ciutadania s'adreci al registre civil.
Els ciutadans que necessitin un justificant per absència escolar per malaltia no hauran d'adreçar-se al metge de capçalera per sol·licitar el document, l'haurà de realitzar un dels titulars de la potestat parental (pare/mare) o un tutor legal, emetent una declaració responsable.
La instrucció també recorda que les sol·licituds de proves o prestacions generades en l'àmbit privat no es realitzaran des del sistema sanitari públic, ja que no tenen obligació de fer-se càrrec des de les prestacions derivades d'un acte assistencial d'un altre ens.
Aquest marc d'actuacions de desburocratització en l'àmbit de l'atenció primària i comunitària fomentarà que aquests disminueixin la sobrecàrrega de treball i optimitzin les seves funcions assistencials.
Salut posa en marxa un procés de participació ciutadana online per definir quin ha de ser el futur de l'espai digital de La Meva Salut
El 85,4% dels pacients analitzats complien tots els criteris clínics del tractament establerts en l'acord d'harmonització
Ha desenvolupat la seva trajectòria professional en els àmbits de l'atenció primària, hospitalària, sociosanitària i salut mental
Més de 300 professionals sanitaris han compartit reflexions i han debatut sobre temes clau per a promoure la millora contínua de la prescripció.
Durant la sessió s'han abordat temes d'actualitat com ara la utilització dels antibiòtics o l'ús segur dels medicaments.
Dues de cada tres persones amb esclerosi múltiple són dones
Aquest centre és prova pilot de la utilització d'una metodologia de disseny orientada a assolir una millor accessibilitat anomenada Clear Code Arquitecture
La nova resolució estableix el règim d'accés als medicaments tòpics i productes sanitaris requerits per a les cures dels pacients afectats
Els ciutadans fan una mitjana de 7,8 visites l'any als equips d'atenció primària i un 54,7% d'aquestes visites les fan els metges de família.
Entre els motius de consulta més freqüent hi ha el diagnòstic, tractament i control dels principals factors de risc cardiovascular (hipertensió arterial, diabetis, excés de pes).
Un dels aspectes més ben valorats pels usuaris del sistema sanitari públic és el tracte rebut per part dels professionals dels diferents centres.
Més de 500 professionals han participat en l'elaboració del document de consens de la comissió Tècnica de Cronicitat i Complexitat de l'Estratègia Nacional d'Atenció Primària i Salut Comunitària (ENAPISC)
L'informe analitza l'eficiència hospitalària a partir de l'estada mitjana, i de la utilització de cirurgia major ambulatòria i de cirurgia de curta estada
El 95% i el 99% de les sol·licituds d'inici i de renovació del tractament, respectivament, complien els criteris de tractament recomanats en les pautes d'harmonització del tractament farmacològic de la malaltia d'Alzheimer.
S'hi ha informat sobre les xarxes d'unitats d'expertesa clínica i la convocatòria de xarxes europees de referència
Les noves xarxes aglutinaran experts de diferents centres sanitaris en malalties neuromusculars i immunodeficiències primàries.
A Catalunya les malalties minoritàries afecten a més de 300.000 persones i tenen un gran impacte en la seva qualitat de vida i en la de les seves famílies.
El 95,5% dels tractaments complien els criteris clínics del tractament establerts en l'acord d'harmonització i el 96% van presentar una resposta viral sostinguda al cap de 12 setmanes després de finalitzar el tractament.
L'informe analitza les característiques i els greus problemes cardiovasculars de les persones amb addicció a la cocaïna ateses pel sistema sanitari públic
El 79% dels pacients analitzats complien els criteris clínics del tractament establerts en l'acord d'harmonització i assolien una disminució del 30% dels nivells de cLDL
Durant la passada edició van participar unes 5.000 persones i és fruit de la col·laboració entre el Consell de Col·legis de Farmacèutics de Catalunya (CCFC) i el CatSalut
Amb el lema "Contra el càncer de còlon, asseu-te", els dies 28 i 29 de març es realitzen diferents accions d'informació i sensibilització a la població a les demarcacions de Lleida i el Pirineu.
L'objectiu de la campanya és animar a fer-se la prova de detecció precoç del càncer de còlon i recte que realitza el Departament de Salut a homes i dones d'entre 50 i 69 anys.
Des del seu inici, el programa de detecció precoç ha ajudat a diagnosticar 267 càncers de còlon i recte a la Regió Sanitària Lleida i 34 a la de l'Alt Pirineu i Aran.
La població de referència del 2019 a Catalunya és de 7.570.452 persones.
Totes les regions sanitàries han incrementat el nombre de població excepte les regions de Terres de l'Ebre i l'Alt Pirineu i Aran.
El 72% dels pacients analitzats complien tots els criteris clínics del tractament establerts en l'acord d'harmonització
Els parts instrumentals i per cesària requereixen una vigilància més intensa que incrementa la utilització de recursos durant el període de postpart.
El CatSalut es va comprometre a definir una cartera de serveis pròpia per homogeneïtzar el servei a tot el territori
Són els medicaments que s'utilitzen en investigació o ús compassiu, en condicions diferents de les autoritzades i els medicaments estrangers.
El nou òrgan ha d'avaluar i elaborar propostes coordinades relatives a l'ús de medicaments especials amb els centres sanitaris del SISCAT.
Els pacients amb patologia crònica de salut mental i addiccions tenen més factors de risc cardiovascular que la població global de Catalunya.
Durant la sessió es va anunciar la convocatòria de dues noves XUEC que estaran destinades a l'abordatge de les malalties neuromusculars i a les immunodeficiències
El passat 7 de febrer, Pilar López, cap de divisió prestacions Farmacèutiques del Servei Català de la Salut (CatSalut) va presentar el projecte de recepta electrònica de Catalunya en el marc del WHO Symposium on the Future of Digital Health Systems in the European Region que va tenir lloc entre el 6 i el 8 de febrer a la ciutat de Copenhagen, a Dinamarca.
El 79% dels pacients analitzats complien els criteris clínics del tractament establerts en l'acord d'harmonització i assolien una disminució del 30% dels nivells de cLDL
El Servei Català de la Salut ha publicat un informe d'avaluació de resultats del tractament de la hipercolesterolèmia primària o dislipèmia mixta amb anticossos monoclonals inhibidors de la proteïna convertasa subtisilina/kesina tipus 9 (PCSK9).
S'han seleccionat les dades informades pels prescriptors per als pacients que han estat tractats al Sistema Integral de Salut de Catalunya (SISCAT) amb alirocumab i evolocumab i que van ser inclosos al Registre de Pacients i Tractaments (RPT) del CatSalut entre el gener de 2016 i abril de 2019.
En aquest període es van registrar dades de 983 pacients amb hipercolesterolèmia primària o dislipèmia mixta que han estat tractats amb alirocumab i evoliocumab en 40 centres diferents.
En un 79% dels pacients tractats es complien els criteris clínics d'inici del tractament establerts a l'acord d'harmonització.
La durada mediana dels tractaments va ser de 16 mesos i el 79% dels pacients van assolir una disminució del colesterol de les lipoproteïnes d'alta densitat (cLDL) ≥ 30%.
La despesa acumulada en el període analitzat ha estat de 5,7 milions d'euros.
El Programa d'Harmonització Farmacoterapèutica (PHF), que estableix criteris d'ús, accés i provisió harmonitzats dels medicaments, tracta d'afavorir un accés equitatiu als tractaments farmacològics de les malalties oncològiques i reduir la variabilitat no justificada de l'ús dels medicaments en els diferents centres i assolir els millors resultats clínics possibles a l'àmbit del Sistema Integral de Salut de Catalunya (SISCAT).
El Registre de Pacients i Tractaments (RPT) de la medicació hospitalària de dispensació ambulatòria (MHDA) és un repositori de dades clíniques relacionades amb l'ús del medicament que enregistren els professionals sanitaris del SISCAT.
El seu objectiu és mesurar els criteris de qualitat del procés assistencial i de resultats en salut mitjançant la recollida sistemàtica de dades sobre l'efectivitat i seguretat dels medicaments en condicions de pràctica clínica habitual.
Per al tractament de la hipercolesterolèmia primària o dislipidèmia mixta.
El dia 8 de juliol ha entrat en vigor una nova instrucció, publicada pel Servei Català de la Salut (CatSalut), amb l'objectiu de recollir els instruments i les actuacions que s'han de seguir des del Sistema sanitari integral d'utilització pública de Catalunya (SISCAT).
L'objecte d'aquesta Instrucció és ordenar i avaluar tots els instruments actualment disponibles en l'àmbit de la seguretat clínica en l'ús dels medicaments que estan a disposició de les entitats proveïdores de serveis sanitaris i transmetre la informació necessària per tal de facilitar que aquestes entitats duguin a terme les actuacions pertinents per garantir un ús segur de les intervencions farmacoterapèutiques.
El Servei Català de la Salut proporciona els instruments i la informació corresponent per garantir una prestació farmacèutica segura.
Una de les seves funcions és la definició i execució de les estratègies per garantir la qualitat, seguretat i eficàcia en l'ús dels medicaments.
Pel que fa a les entitats proveïdores de serveis sanitaris han de vetllar per tal que els professionals que desenvolupen funcions de prescripció, administració o dispensació de medicaments estiguin degudament informats de les reaccions adverses, les contraindicacions i els riscs per a la salut que es puguin derivar de la seva utilització.
Per aquest motiu, també es considera necessari que els seus sistemes d'informació incorporin els instruments que facilita el CatSalut, tot facilitant l'accés a la informació als professionals implicats.
Els professionals sanitaris prescriptors valoren la situació dels pacients i els han d'informar sobre el motiu de la prescripció i les instruccions d'ús correcte.
També els informen dels riscos del medicament, així com de la gestió i prevenció i de les reaccions adverses que el medicament pugui causar.
D'altra banda els professionals farmacèutics dispensadors poden detectar qualsevol incident que pugui ser motiu d'alerta de seguretat o que pugui suposar un risc greu i evident per a la salut del pacient.
La instrucció detalla tots els instruments i actuacions que de què es disposa per a la prescripció i la dispensació segura i també detalla la implantació i el seguiment que es preveu.
L'informe analitza les característiques i els greus problemes cardiovasculars de les persones amb addicció a la cocaïna ateses pel sistema sanitari públic
El nombre d'infarts i d'angines de pit associats a la cocaïna ha augmentat en els últims anys.
La cocaïna també produeix altres patologies cardiovasculars molt greus, tals com els ictus, les miocarditis, les miocardiopaties o les arrítmies cardíaques, i pot ser la causa d'una mort sobtada.
El Servei Català de la Salut ha publicat un nou Informe breu que analitza els problemes cardiovasculars que pateixen les persones amb dependència a la cocaïna.
Durant l'any 2017, a Catalunya, hi havia 27.085 persones amb dependència a la cocaïna, de les quals 21.991 (81,2%) eren homes i 6.094 (18,8%) dones.
La cocaïna, tant el consum esporàdic com el continuat, es considera ja de per si un factor de risc cardiovascular, independent dels factors de risc anomenats clàssics.
No és infreqüent que la primera manifestació clínica del seu consum sigui un infart, un ictus o la mort sobtada, però aquestes patologies tan greus apareixen en persones molt joves.
Segons dades de l'Informe breu, les persones consumidores de cocaïna tenen un ictus més joves que les no consumidores, de mitjana 30 anys abans en les dones i 25 anys abans en els homes.
Pel que fa als homes consumidors de cocaïna que pateixen un infart agut de miocardi, són 20 anys més joves, de mitjana, que els no consumidors.
Independentment de la cocaïna com a factor de risc, l'Informe destaca que els consumidors d'aquesta droga tenen taxes de factors de risc clàssics molt superiors a les que té la població no consumidora, la qual cosa els fa encara més vulnerables a l'aparició d'aquestes patologies.
Les taxes de fumadors de les persones amb addicció tripliquen les taxes de persones sense addicció a la cocaïna.
El 95,5% dels tractaments complien els criteris clínics del tractament establerts en l'acord d'harmonització i el 96% van presentar una resposta viral sostinguda al cap de 12 setmanes després de finalitzar el tractament.
El Servei Català de la Salut ha publicat un informe d'avaluació de resultats del tractament de l'hepatitis C amb antivirals d'acció directa (AAD).
S'han seleccionat les dades informades pels prescriptors per als pacients per als pacients diagnosticats d'una infecció crònica pel VHC que han estat tractats amb AAD al Sistema Integral de Salut de Catalunya (SISCAT) i que van ser inclosos al Registre de Pacients i Tractaments (RPT) del CatSalut entre l'1 de gener i el 31 de desembre de 2018.
En aquest període s'han registrat dades de 5.605 pacients amb hepatitis C que han fet 5.661 tractaments amb AAD en 45 centres diferents.
Un 95,5% dels tractaments s'han adequat als criteris clínics d'inici del tractament establerts a l'acord d'harmonització.
La resposta viral sostinguda al cap de 12 setmanes després de finalitzar el tractament ha estat del 96%, i ha estat similar independentment del genotip viral, grau de fibrosi hepàtica i dels centres assistencials on s'ha fet el tractament.
La despesa d'aquests tractaments en el període analitzat ha estat de 38,3 milions d'euros.
El Programa d'Harmonització Farmacoterapèutica (PHF), que estableix criteris d'ús, accés i provisió harmonitzats dels medicaments, tracta d'afavorir un accés equitatiu als tractaments farmacològics de les malalties oncològiques i reduir la variabilitat no justificada de l'ús dels medicaments en els diferents centres i assolir els millors resultats clínics possibles a l'àmbit del Sistema Integral de Salut de Catalunya (SISCAT).
El Registre de Pacients i Tractaments (RPT) de la medicació hospitalària de dispensació ambulatòria (MHDA) és un repositori de dades clíniques relacionades amb l'ús del medicament que enregistren els professionals sanitaris del SISCAT.
El seu objectiu és mesurar els criteris de qualitat del procés assistencial i de resultats en salut mitjançant la recollida sistemàtica de dades sobre l'efectivitat i seguretat dels medicaments en condicions de pràctica clínica habitual.
S'hi ha informat sobre les xarxes d'unitats d'expertesa clínica i la convocatòria de xarxes europees de referència
Ahir, dia 19 de setembre, va tenir lloc la reunió de la Comissió Assessora de Malalties Minoritàries (CAMM), que ha comptat amb la presència de la consellera de Salut, Alba Vergés, la directora general de Planificació en Salut, Pilar Saura, la subdirectora del Servei Català de la Salut, Marta Chandre i la directora de l'Àrea d'Atenció Sanitària, Xènia Acebes, com a vicepresidenta de la CAMM.
A la reunió s'ha informat de l'estat de situació de la implementació del model d'atenció a les malalties minoritàries, especialment les noves convocatòries per constituir les xarxes d'unitats d'expertesa clínica en malalties minoritàries (XUEC) integrades per experts de diferents centres sanitaris en malalties neuromusculars i immunodeficiències primàries.
Amb la creació d'aquestes noves xarxes el sistema sanitari català disposarà d'un total de 5 d'aquest tipus de xarxes.
La presidenta de la CAMM, Susan Webb, ha informat sobre la nova convocatòria de membres per a les xarxes europees de referència o European Reference Networks (ERN en les seves sigles en anglès), creades a partir d'una iniciativa de la Comissió Europea que té com a finalitat posar en contacte professionals i investigadors amb un alt grau d'especialització en determinades malalties rares, de baixa prevalença i patologies complexes.
L'acreditació ERN exigeix als centres que formen part de la xarxa que serveixin com a punt de recerca i coneixement, que participin en els estudis científics, que ofereixin tractament als pacients de tots els estats membres i que disposin de les instal·lacions adequades per poder fer-ho.
També s'ha informat de les iniciatives que es duran a terme al voltant de la Marató de TV3, que aquest any se centrarà en les malalties minoritàries, un grup molt nombrós integrat per més de 7.000 condicions clíniques que tenen una baixa prevalença en la població.
Aquestes patologies poden afectar en conjunt a un 5-7% de la població general i s'estima que poden haver uns 30 milions d'afectats a la Unió Europea, uns 3 milions a l'Estat espanyol, i entre 300.000 i 400.000 a Catalunya.
La Comissió Assessora de Malalties Minoritàries
La Comissió Assessora de Malalties Minoritàries (CAMM) va ser creada mitjançant l'Ordre SLT/233/2009, de 30 d'abril, com a òrgan assessor del Departament de Salut, del Servei Català de la Salut i dels organismes que en depenen.
Té una composició pluridisciplinar, amb persones expertes en la matèria, representants de les federacions d'associacions de pacients, societats científiques i de les organitzacions empresarials més representatives en l'àmbit sanitari, com també responsables dels Departaments de Salut, Educació, i Treball, Afers Socials i Famílies.
Entre les seves funcions principals li correspon:
El model català d'atenció a les malalties minoritàries, pioner a Europa, és un model integral, equitatiu i de qualitat, que se centra en la persona i que contempla l'abordatge d'aquestes malalties des d'una doble vessant: l'expertesa clínica i l'atenció diària dels pacients i de les seves famílies.
El passat 7 de febrer, Pilar López, cap de divisió prestacions Farmacèutiques del Servei Català de la Salut (CatSalut) va presentar el projecte de recepta electrònica de Catalunya en el marc del WHO Symposium on the Future of Digital Health Systems in the European Region que va tenir lloc entre el 6 i el 8 de febrer a la ciutat de Copenhagen, a Dinamarca.
L'Oficina Regional de l'OMS per a Europa, juntament amb el Centre Noruec de Recerca en eSalut, va organitzar aquest simposi sobre el futur dels sistemes digitals de salut a la regió europea i va agrupar diferents experiències internacionals en taules de debat per mostrar com els governs i les organitzacions poden adoptar la salut digital per reduir les desigualtats i millorar la salut i el benestar de les poblacions.
Durant la conferència es va explicar que la recepta electrònica és un projecte dinàmic en estat continu d'evolució i que no és només una eina de prescripció i dispensació, sinó que introdueix millores en informació al pacient, l'accessibilitat a la prestació i la seguretat en l'ús dels medicaments.
Actualment la recepta electrònica ja funciona a tots els centres d'atenció primària, hospitals de la xarxa pública i a totes les farmàcies de Catalunya i és àmpliament utilitzada en la resta de serveis d'atenció especialitzada.
La recepta electrònica, com altres projectes relacionats amb les tecnologies de la informació i la comunicació, s'emmarca en l'objectiu d'impulsar el desenvolupament i la utilització de les TIC i el treball en xarxa en l'àmbit de la salut, per avançar cap a un model basat en una atenció més personalitzada per a tota la ciutadania i la millora de la qualitat assistencial.
Durant la sessió es va anunciar la convocatòria de dues noves XUEC que estaran destinades a l'abordatge de les malalties neuromusculars i a les immunodeficiències
La subdirectora del Servei Català de la Salut, Marta Chandre, i la presidenta de la Comissió Assessora en Malalties Minoritàries, Susan Webb, van presidir ahir, 26 de febrer, una nova sessió de la Comissió Assessora en Malalties Minoritàries al Servei Català de la Salut per fer el seguiment dels objectius fixats, així com consensuar amb els seus membres les estratègies a seguir de cara als propers mesos.
Un dels temes de la sessió va ser la presentació de l'estat de situació de les Xarxes d'unitats d'expertesa clínica (XUEC).
En aquest sentit es va anunciar la convocatòria de dues noves XUEC estaran destinades a l'abordatge de les malalties neuromusculars i a les immunodeficiències.
Amb aquestes dues noves convocatòries Catalunya disposarà de 5 XUEC.
Des del 2017 ja s'han designat 3 xarxes, la xarxa destinada malalties cognitivoconductuals de base genètica en l'edat pediàtrica, la xarxa destinada a les malalties minoritàries metabòliques hereditàries i la destinada a malalties minoritàries renals.
També es va fer entrega a tots els assistents d'unes agulles de pit que tenen el símbol distintiu de les malalties minoritàries que han estat elaborades per persones amb discapacitat intel·lectual, a càrrec de la Fundació Aspronis.
La Comissió Assessora en Malalties Minoritàries (CAMM) es va crear l'any 2009, com a òrgan assessor del Departament de Salut i del CatSalut, i està formada per representants de les federacions d'associacions de pacients, professionals experts, societats científiques i representants de l'Administració competent en matèria d'acció social i ciutadania, educació i salut.